DIRECȚIA GENERALĂ BIODIVERSITATE

Nr. înreg.: 139868

APROB

SECRETAR DE STAT

Dan Ștefan CHIRU

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice, în scopul cercetării științifice.

Derogarea este acordată SC Ionașcu&Ionașcu SRL, în scopul realizării unui studiu științific.

Capturarea/recoltarea, analizarea și eliberarea ulterioară a exemplarelor din speciile de faună sălbatică se realizează numai de către SC Ionașcu&Ionașcu SRL, denumit în continuare beneficiar, cu personal tehnic de specialitate.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr. 84/01.04.2024, de asemenea, avizul favorabil al Agenției Naționale pentru Arii Naturale Protejate, Serviciul Teritorial Galați, nr. 6/29.02.2024 s-a elaborat proiectul de Ordin pentru aprobarea derogării în scopul cercetării științifice pentru speciile de pești: *Barbus barbus și Zingel zingel,* pe care îl supunem spre aprobare.